Vi nød virkelig at være i Alessandros bolig de 5 dage vi var i Rom. Stedet har en perfekt beliggenhed i forhold til Peterskirken, men det centrale Rom nås fint til fods på max. 30 minutter. Metrostationen ligger lige om hjørnet hvis du får trætte ben og måske vil tage turen den ene vej. En skøn gåtur til det Olympiske Stadion (15 minutter) hvor drengene var til fodboldkamp. Dejlige restauranter i nærheden. Økologisk supermarked på den anden side af gaden. Autentiske omgivelser både i lejligheden og området Prati. Lejligheden er virkelig stor, og vi nød især at de var en lille altan, hvor vi kunne nyde et glas vin eller en kop kaffe efter dagens strabadser.
Eneste minus - ingen vinglas, og dårlige hovedpuder :) men et sted vi helt sikkert ønsker at vende tilbage til.